
OPĆINSKO VIJEĆE OPĆINE JELENJE

[bookmark: _Hlk500422633]KLASA: 023-01/17-01/5
URBROJ: 2170/04-01-15-20
Dražice, 12. prosinca  2017.

Na temelju članka 23. Odluke o nerazvrstanim cestama u Općini Jelenje („Službene novine PGŽ br./13) a sukladno odredbama članaka  101.-108. Zakona o cestama („Narodne novine“, broj 84/11., 18/13., 22/13., 54/13. i 92/14) i članka 18. Statuta Općine Jelenje  („Službene novine PGŽ“ br.  33/09, 13/13, 6/16 i 17/17) Općinsko vijeće Općine Jelenje na 5. sjednici održanoj 12.12.2017. godine donijelo je 
 

ODLUKU 
O STATUSU, EVIDENCIJI STATUSA I BAZE PODATAKA, UKIDANJU STATUSA,  PLANIRAJU, PROJEKTIRANJU, FINANCIRANJU I  UPRAVLJANJU NERAZVRSTANIM CESTAMA U OPĆINI JELENJE
 


1. Opći dio 
Članak 1. 
Odlukom o statusu, evidenciji statusa i baze podataka, ukidanju statusa,  planiraju, projektiranju, financiranju i  upravljanju nerazvrstanim cestama u Općini Jelenje (u daljnjem tekstu: Odluka) uređuje se: 
1. Pravni status nerazvrstanih cesta  
2. Upis u evidenciju i jedinstvena baza podataka nerazvrstanih cesta 
3. Ukidanje pravno statusa nerazvrstane ceste 
4. Planiranje i projektiranje nerazvrstanih cesta 
5. Financiranje projektiranja i izgradnje nerazvrstanih cesta  
6. Upravljanje projektiranjem i izgradnjom nerazvrstanim cestama. 
 
2. Pravni status nerazvrstanih cesta  

Članak 2. 
Nerazvrstana cesta je javno dobro u općoj uporabi u vlasništvu Općine Jelenje. 
Nerazvrstana cesta se ne može otuđiti iz vlasništva Općine Jelenje niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci općinskog načelnika Općine Jelenje, pod uvjetom da ne ometaju odvijanje prometa i održavanje nerazvrstane ceste. 
Dio nerazvrstane ceste namijenjen pješacima (nogostup i slično) može se dati u zakup sukladno posebnim propisima a uz pisanu suglasnost općinskog načelnika, samo ako se time ne ometa odvijanje prometa, sigurnost kretanja pješaka i održavanje nerazvrstane ceste. 
Nekretnina koja je izvlaštenjem, pravnim poslom ili na drugi način postala vlasništvo jedinice lokalne samouprave, a lokacijskom dozvolom je predviđena za građenje nerazvrstane ceste, ne može se otuđiti. 
Članak 3. 
Nerazvrstane ceste na području Općine Jelenje upisuju se u zemljišne knjige kao javno dobro u vlasništvu Općine Jelenje na temelju: 
· pravomoćne uporabne dozvole i 
· na način propisan člancima  4., 5. i 6.ove Odluke. 
Na nerazvrstanim cestama koje su kao javnom dobru u općoj uporabi upisane prema zemljišno knjižnim odnosno katastarskim podacima, ne mogu se stjecati imovinska prava osim ako posebnim zakonom nije drugačije propisano.  
Općina je dužan putem nadležnih tijela pokretati i voditi upravne i sudske postupke radi pravne zaštite nerazvrstanih cesta, sprječavanja samovlasnog zauzeća cestovnog zemljišta, ustrojavanja evidencije i gospodarenja cestama kao javnim dobrom. 

 
3. Upis u evidenciju i jedinstvena baza podataka nerazvrstanih cesta 

Članak 3. 
Ceste koje su se na dan 20.07.2011. koristile za promet vozila po bilo kojoj osnovi i koje su pristupačne većem broju korisnika, a koje nisu razvrstane kao javne ceste, postaju nerazvrstane ceste. 
Postojeći upisi u zemljišnim knjigama nerazvrstanih cesta iz stavka 1. ovoga članka u vlasništvu Općine Jelenje  zamijenit će se po službenoj dužnosti upisom nerazvrstane ceste javnog dobra u općoj uporabi kao neotuđivog vlasništva Općine Jelenje. 
Nerazvrstane ceste iz stavka 1. ovoga članka koje nisu upisane u zemljišnim knjigama ili u tim knjigama nije upisano njihovo stvarno stanje, upisuju se u zemljišne knjige po službenoj dužnosti na temelju prijavnog lista koji nakon evidentiranja nerazvrstane ceste, odnosno njezinog stvarnog stanja u katastru, zemljišnoknjižnom sudu po službenoj dužnosti dostavlja tijelo nadležno za katastar. 
Nerazvrstane ceste iz stavka 1. ovoga članka koje nisu evidentirane u katastru ili u katastru nije evidentirano njihovo stvarno stanje, evidentiraju se u katastru na temelju odgovarajućeg geodetskog elaborata kojim je snimljeno izvedeno stanje, a kojega će pribaviti i dostaviti tijelu nadležnom za katastar Općina Jelenje ili pravna osoba koja je ovlaštena upravljati nerazvrstanom cestom i upisati će se u zemljišne knjige po službenoj dužnosti. 
 Članak 4. 
Pokretanje postupka sređivanja zemljišno knjižnog stanja i uređenja imovinsko-pravnih odnosa na nekretninama koje spadaju u nerazvrstane ceste na području Općine Jelenje po sili zakona regulirati će se posebnim aktima Općinskog vijeća. 
 
Članak 5. 
Dinamiku sređivanja zemljišno knjižnog stanja i uređenja imovinsko-pravnih odnosa na nekretninama koje spadaju u nerazvrstane ceste na području Općine Jelenje a koje nisu upisane kao vlasništvo Općine Jelenje, razmjerno osiguranim financijskim sredstvima,  donijeti će Općinsko vijeće na prijedlog općinskog načelnika za svaku kalendarsku godinu sve do konačnog sređivanja. 
 
Članak 6. 
Upis  u jedinstvenu evidenciju i  knjigovodstvenu evidenciju nerazvrstanih cesta u Općini Jelenje obaviti će se temeljem posebne odluke općinskog načelnika sukladno načinu vođenja jedinstvene baze podataka o nerazvrstanim cestama a sukladno dinamičkom planu  iz članka 5. ove Odluke. 

4. Ukidanje pravno statusa nerazvrstane ceste 

Članak 7.
Na zemljištu nerazvrstanih cesta koje su prostornim planom predviđene za drugu namjenu u skladu s propisima o prostornom uređenju, a u naravi se ne koriste kao javni putovi, može se ukinuti svojstvo javnog dobra u općoj uporabi.  
Odluku o ukidanju svojstva javnog dobra u općoj uporabi u slučaju iz prethodnog stavka donosi Općinsko vijeće. 
 
5. Planiranje i projektiranje nerazvrstanih cesta 

Članak 8. 
Građenje i rekonstrukcija nerazvrstanih cesta obavlja se sukladno godišnjem Programu gradnje objekata i uređaja komunalne infrastrukture kojeg donosi Općinsko vijeće Općine Jelenje, a na temelju tehničke dokumentacije, propisa o gradnji i prostornih planova. 
U postupku izdavanja odgovarajuće dozvole za građenje i rekonstrukciju nerazvrstane ceste i javnoprometne površine te građenje odnosno rekonstrukciju komunalnih i drugih instalacija i uređaja unutar građevine ceste i javno-prometne površine kao i izgradnju priključaka ili prilaza na nerazvrstanu cestu ili javnu površinu moraju se zatražiti uvjeti, sukladno odredbi članka 10. Odluke o nerazvrstanim cestama, koju daje općinski načelnik. 
  
Članak 9. 
Poslovi građenja i rekonstrukcije nerazvrstanih cesta u smislu ove Odluke obuhvaćaju: 
· građevinsko i drugo projektiranje s istražnim radovima, 
· projektiranje opreme, pratećih objekata, prometne signalizacije i drugo projektiranje, 
· stručnu ocjenu studija i projekata, [image: ] otkup zemljišta i objekata, [image: ]
· izmještanje komunalne i druge infrastrukture, 
· ustupanje radova građenja, [image: ] organizaciju stručnog nadzora i kontrole ugrađenih materijala i izvedenih radova, 
· organizaciju tehničkog pregleda i primopredaje nerazvrstane ceste na korištenje i održavanje. 
 
Članak 10. 
Općina kao upravljač javnim dobrom u općoj uporabi iz članka 2. ove Odluke može pokrenuti postupak izvlaštenja nekretnina radi građenja, rekonstrukcije i održavanja nerazvrstanih cesta temeljem važećih propisa o izvlaštenju. 
Građenje nove infrastrukture i radovi izmještanja postojeće infrastrukture radi građenja, rekonstrukcije i održavanja nerazvrstane ceste, smatraju se u postupku izvlaštenja, građenjem, rekonstrukcijom i održavanjem nerazvrstane ceste.  
 
Članak 11. 
Općina Jelenje može stupiti u posjed nekretnine izvlaštene radi građenja, rekonstrukcije ili održavanja nerazvrstane ceste i prije pravomoćnosti rješenja o izvlaštenju ako joj je to odobreno rješenjem o stupanju u posjed nekretnine prije pravomoćnosti rješenja o izvlaštenju. 
Rješenje o stupanju u posjed donosi nadležni ured državne uprave u županiji. 
 
Članak 12. 
Općina kao upravljač javnim dobrom u općoj uporabi iz članka 2. ove Odluke može za potrebe izgradnje ili održavanja komunalne infrastrukture i drugih instalacija osnivati pravo građenja i/ili pravo služnosti na javnom dobru u općoj uporabi.  
Pravo građenja i/ili služnosti iz stavka 1. ovog članka osniva se temeljem posebnih zakona i odluka koje reguliraju ovu materiju.  
Visinu naknade za pravo građenja i/ili služnosti donosi Općinski načelnik posebnim rješenjem.  


6. Financiranje projektiranja i izgradnje nerazvrstanih cesta  

Članak 13.
Projektiranje i izgradnje nerazvrstane ceste financira se iz proračuna Općine Jelenje, komunalne naknade i komunalnog doprinosa i prema propisima koji uređuju komunalno gospodarstvo, naknada za osnivanje prava služnosti, prava građenja i prava zakupa na nerazvrstanoj cesti i/ili iz drugih izvora. 
 
Članak 14. 
Sredstva za projektiranje i izgradnju nerazvrstanih cesta iz prethodnog članka ove Odluke čini sastavni dio Programa gradnje objekata i uređaja komunalne infrastrukture kojeg donosi Općinsko vijeće Općine Jelenje iz članka 8. ove Odluke. 
 
Članak 15. 
Amortizacija nerazvrstanih cesta Općine Jelenje vršiti će se prema odredbama Pravilnika o popisu i evidenciji nefinancijske imovine u vlasništvu Općine Jelenje. 

 
7.  Upravljanje projektiranjem i izgradnjom nerazvrstanim cestama 

Članak 16. 
Jedinstveni upravni odjel Općine Jelenje obavljanja poslova upravljanje se nerazvrstanim cestama .
Jedinstveni upravni odjel priprema:
· Prijedlog Programa gradnje objekata i uređaja komunalne infrastrukture do roka propisanog Uputama za izradu plana proračuna Općine Jelenje i 
· najmanje jedan puta godišnje a najkasnije do konca veljače kalendarske godine za prethodnu kalendarsku godinu izvješćuje Općinsko vijeće o ostvarivanju Programa gradnje objekata i uređaja komunalne infrastrukture. 
 

8. Prijelazne i zaključne odredbe 
Članak 17. 
Dok se ne stvore uvjeti za upis u evidenciju i izrada jedinstvene baze podataka nerazvrstanih cesta postojeća knjigovodstvena evidencija će se zadržati.  
 
Članak 18. 
Plan i program postupaka sređivanja zemljišno knjižnog stanja i uređenja imovinsko-pravnih odnosa na nekretninama koje spadaju u nerazvrstane ceste na području Općine Jelenje iz članka 4. ove Odluke donositi će Općinsko vijeće koncem svake godine a za tekuću godinu sukladno raspoloživim financijskim sredstvima sve do konačnog uređenja imovinsko-pravnih odnosa na nekretninama. 
Pojedinačne akte  u postupku preuzimanja javnih cesta u vlasništvo Općine Jelenje kao nerazvrstanu cestu,  sukladno odredbama Pravilnika o prijenosu javnih i nerazvrstanih cesta („Narodne novine“, broj 86/12.), donosit će Općinsko vijeće kad za to nastupe okolnosti. 
 
Članak 19. 

Ova Odluka stupa na snagu osmog dana od dana objave u „Službenim novinama Općine Jelenje“ i objaviti će se i na web-stranici Općine Jelenje www.jelenje.hr . 
 
									Predsjednik Općinskog vijeća

